Harry en Meghan lê finaal tuig neer | Maroela Media
Prins Harry en sy vrou Meghan, hertog en hertogin van Sussex. Foto: (Daniel Leal-Olivas/Pool Photo via AP, file)
Koningin Elizabeth het Vrydag aangekondig dat haar kleinseun prins Harry en sy vrou, Meghan Markle, nou finaal van hul koninklike pligte onthef word.
Dít nadat hy onlangs aan die koningin bevestig het dat hulle inderdaad nie hul koninklike pligte sal hervat nie. Die twee het 'n jaar gelede aangekondig dat hulle al hul koninklike pligte staak en het intussen na Amerika verhuis waar hulle verskeie kommersiële projekte onderneem het, waaronder die ondertekening van 'n ooreenkoms met Spotify om podsendings te vervaardig wat "opbouende en vermaaklike stories" vertel. Die egpaar het ook 'n kontrak met Netflix onderteken, wat na berig word miljoene dollars werd is, om treffende rolprente en reekse te vervaardig.
In reaksie het die koningin die militêre eretitels, pligte en koninklike aanstellings wat aan die paartjie toegeken is, teruggetrek. Dit sal nou aan ander lede van die koninklike familie uitgedeel word. Volgens Royal Central sal die paartjie dus nie meer as beskermheer vir organisasies soos die koningin se statebondtrust, die vereniging van statebonduniversiteite en die koninklike nasionale teater optree nie.
Die paartjie se vertrek uit die koninklike diens, wat deur die Britse pers as Megxit gedoop is, is met veel meer gemengde reaksie begroet as toe hulle trouseremonie in 2018 in Windsor Castle wêreldwyd gekyk is.
Aijaijai nou is hulle slegs gewone mense sonderdie roem dn titel van die Britse Koningxhuis.
Sodra dinge moeilik gaan sal Meghan haar self openbaar. Wat van die kinders……en hille bande met Britane.. gazn dit hille ontneem word
Jippie. Kan ons nou aan beweeg asb. Harry was nog altyd n klei rammethie uit nek. Laat hy sy geld gaan verdien in USA Dit gaan nie baie lank hou nie. Hy is nie gewoond aan harde werk nie. En sonder sy Titels is hy niks net n gewone Engelsman wat gaan moet werk vir sy geld. Ek hoop d Queen sny sy toelae ook af. So hy is nou net Harry nobody. Harry kon nie errs d USA weermag/Lugmag plek kry nie met sy titels want d USA se hy is nie op hul verwagte standaard opgelei nie. Megan… Lees meer »